Der kan være både koldt og vådt en forårsdag i Jomfru Ane Gade. Og det holder kunderne væk. Derfor ønsker de 25 medlemmer af Gadeforeningen at lave en overdækning. - Inspirationen er en række træer med transparant krone, fortæller artitekt Christopher Riekehr fra KPF Arkitekter A/S. Dermed skulle taget give mulighed for at lade sollyset komme ned i Gaden. "Lidt Amsterdamagtigt", som Christopher Riekehr kalder det. Planen er, at de enkelte restauranter og værtshuse stadig skal have hver deres møblement og stil, så Jomfru Ane Gade bevarer sit spraglede præg. Projektforslaget er forelagt Aalborg Kommune, der nu skal i gang med at udarbejde lokalplan for området.

Referat:
Restauranterne i Jomfru Ane Gade har fået udarbejdet projekt med en overdækning, der skal forlænge sæsonen for udendørs servering.